af en fr hbs_lat af af en en nl af en fi nl en nl af az en af nl af af af nl en en fr hbs_lat af
Pukke verengels? Maak jou stem dik en sê nee! | Merise Tydskrif
Die Noordwes-Universiteit is besig om ŉ nuwe taalbeleid te ontwikkel. Die universiteit het op Vrydag 9 Maart 2018 aangekondig dat ŉ konsultasieproses oor die nuwe beleid van stapel gestuur gaan word. Die tydperk vir insette op die voorgestelde beleid sluit op 31 Maart. Die nuwe beleid gaan reeds teen so vroeg as Junie 2018 aan die universiteitsraad voorgelê word. Daar is dus min tyd oor.
Dr. Dirk Hermann, Bestuurshoof van Solidariteit, oud-SR-voorsitter en raadslid en uittredende vise-president van die konvokasie, skryf dat niks nog finaal is nie. Solidariteit het wel toegang gehad tot ŉ beleidsdokument wat deur prof. Robert Balfour, adjunk-visekanselier vir onderrig en leer, aan die bestuurskomitee van die NWU voorgelê is. Volgens hierdie dokument moet die universiteit se onderrigtaal Engels wees – ook op die Potch-kampus.
Volgens dr Hermann is die Afrikaanse gemeenskap in ‘n baie sterk posisie om druk op die universiteit uit te oefen omdat ‘n groot gedeelte van die universiteit se inkomste soos studentegeld en skenkings van die Afrikaanse gemeenskap kom. Afrikaanssprekendes word aangemoedig om die laaste openbare plek waar Afrikaans nog primêr op tersiêre vlak onderrig word, te verdedig.
Dit gaan nie net om taal nie. Engels is bloot net die voorwaarde vir transformasie, maar transformasie is nie net tot die onderrigtaal beperk nie. Daar kan ook geëis word dat die kurrikulum gedekoloniseer word. Op ander kampusse was anargisme gebruik as instrument om transformasie af te dwing, soos byvoorbeeld die brand van laboratoriums en biblioteke as studente nie hul sin kry nie. Met transformasie kan georganiseerde studentelewe verdwyn en koshuisname- en tradisies sal waarskynlik nie behoue bly nie.
Dr Hermann pleit dat ‘n vloedgolf nee-stemme die NWU se konsultasieproses tref.
Gaan na https://solidariteit.co.za/puk/ om jou stem dik te maak!
Designed by Elegant Themes | Powered by WordPress